
ROMÂNIA
JUDEŢUL TIMIŞ
MUNICIPIUL TIMIŞOARA
DIRECŢIA CLĂDIRI TERENURI ŞI DOTĂRI DIVERSE I EST
BIROUL CLĂDIRI TERENURI I EST
NR.SC2019-7462/26.03.2019




EXPUNERE DE MOTIVE,


pentru  revocarea HCL nr. 205 din data de 26.05.2009 privind transmiterea în folosinţă gratuită către Agenţia Naţională pentru Locuinţe a suprafeţei de teren de 8413 mp înscrisă în CF nr. 409987 Timişoara ,top 8628/1 şi a suprafeţei de teren de 55.259 mp înscrisă în CF nr. 409994 Timişoara ,CF vechi nr. 150367, top 8322

Potrivit  Legii nr. 152 din 1998 privind înfiinţarea Agenţiei Naţionale pentru Locuinţe, art. 2, alin. 1, lit. c) şi d), scopul agenţiei este acela de a promova şi dezvolta la nivel sectorial şi naţional programe privind construcţia de locuinţe pentru tineri, destinate închirierii, construcţia de locuinţe sociale sau de necesitate, construcţia şi/sau reabilitarea locuinţelor distruse sau grav avariate, situate în zonele afectate de calamităţi natural, construcţia de locuinţe cu chirie şi/sau supuse vânzării prin atragerea capitalului privat, construcţia altor locuinţe proprietate publică a statului sau a unităţilor administrativ-teritoriale, precum şi intervenţii la construcţii existente, în aplicarea măsurilor stabilite prin programe guvernamentale;
          Potrivit adresei Agenţiei Naţionale pentru Locuinţe, Oficiul Regional pentru Locuinţe Vest Timişoara nr. 32 din 14.02.2019, înaintată Primarului Municipiului Timişoara, prin care se precizează faptul că, cele două parcele de teren de 8413 mp înscrise în CF nr. 409987 Timişoara, nr. top 8628/1 şi a suprafeţei de teren de 55.259 mp înscrisă în CF nr. 409994 Timişoara, top 8322 atribuite în folosinţă gratuită Agenţiei Naţionale pentru Locuinţe prin HCL nr. 205/26.05.2009, nu sunt incluse în vreun program ANL pentru construirea de locuinţe.
Perspectiva de includere a acestor terenuri în vreun program ANL este incertă, iar amplasamentele respective putând fi valorificate de către municipiu pentru realizarea altor investiţii;
Având în vedere cele menţionate mai sus, în temeiul prevederilor Legii 215/2001 a administraţiei publice locale, republicată, cu modificările şi completările ulterioare şi a Legii 152/1998 privind înfiinţarea Agenţiei Naţionale pentru Locuiţe, republicată cu modificările şi completările ulterioare, considerăm oportun iniţierea unui  proiect de hotărâre pentru revocarea HCL nr. 205 din data de 26.05.2009 privind transmiterea în folosinţă gratuită către Agenţia Naţională pentru Locuinţe a suprafeţei de teren de 8413 mp înscrisă în CF nr. 409987 Timişoara, top 8628/1 şi a suprafeţei de teren de 55.259 mp înscrisă în CF nr. 409994 Timişoara ,nr. top 8322 şi radierea din cartea funciară a dreptului de folosinţă gratuită al Agenţiei Naţionale pentru Locuinţe  a terenului înscris în CF nr. 409987 Timişoara, nr. top 8628/1 în suprafaţă de 8413 mp.


            PRIMAR,						 DIRECTOR,				                       
     NICOLAE ROBU				 EC. FLORIN RĂVĂŞILĂ					              

